钦定古今图书集成/明伦汇编/氏族典/第469卷 > 《凌迪知万姓统谱》 > 艾万年
## 钦定古今图书集成/明伦汇编/氏族典/第469卷 > 《凌迪知万姓统谱》 > 艾万年

按《明外史艾万年传》：“万年，米脂人。由武学生从军，积
功至神木参将。崇祯四年，山西告警，隶曹文诏东征。
明年，擢副总兵。七年，遘疾告归，寻加署都督佥事。八
年，授孤山副总兵，戍平凉。是时总督洪承畴迫六月
灭贼之期，急进战。诸将见贼众兵寡，咸自揣不敌，而
势不可止。万年及副将刘成功、柳国镇游击王锡命”
合兵三千至宁州之襄乐，遇贼大战，斩首数百；伏兵
骤起，围之数重。万年、国镇力战不支，皆战殁。成功、锡
命负重伤归。